港超聯 助晉峰暫脫榜尾 柴田勇輝：想做得更多
2024年05月18日 17:04
東網電視
更多新聞短片
柴田勇輝（左）多次力拒大埔眾將埋門。（鄧文滔攝）
晉峰周六（18日）在「中銀人壽香港超級聯賽」，以1比1逼和大埔，取得寶貴1分，賽後在踢多1場下，力壓香港U23排第10，暫時脫離榜尾，是役多次力抗大埔進攻的柴田勇輝（Yuki），獲選為「全場最佳球員」（POM），不過他強調自己未滿足，最後1場聯賽會努力為球迷爭勝。
Yuki今場表現突出，多番守住陳肇鈞及馬卡雷拿等人來襲，為球隊搶分兼暫時擺脫榜尾，僅他揚言不會滿足於此：「呢一分太重要，令我哋有機會唔使排包尾完成球季，但我唔會咁就滿足，嚟緊最後1場聯賽都要踢得好好睇睇，令球迷感到驕傲。」
「粉紅兵團」下半季經歷低潮，一度經歷聯賽11連敗，不過最近兩場分別面對深水埗及大埔皆有分落袋，Yuki稱有賴全隊一直保持士氣高昂，才得以克服難關：「球隊冇星級球員坐鎮，想攞分就要每人走多步，付出所有，好彩大家冇諗過放棄，每場都搏到盡，最近終於見到回報。」